Diari Oficial de la Generalitat Valenciana


Sumari del DOGV 9988, del 20-11-2024 (2024/12099)

RESOLUCIÓ de 19 de novembre de 2024, de la Conselleria de Justícia i Interior, per la qual es modifica la relació de municipis annexada en el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12683

CVE
:   SOZJ-Y-7484-07661

Data del document
:   19-11-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda a la reconversió
    * habitatge
    * desastre natural
    * inundació

Per Acord de 4 de novembre de 2024, del Consell, publicat en el DOGV núm. 9974 bis, d'eixa mateixa data, s'han adoptat mesures urgents per a pal·liar els danys produïts pel temporal iniciat el 29 d'octubre de 2024 en la Comunitat Valenciana, i inclou un annex amb la relació de municipis afectats per este.

Així mateix s'ha publicat el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, en l’annex I d’este, es relacionen els municipis afectats pel temporal, si bé, en l’article 1.2, a propòsit del seu objecte, s'establix que esta relació podrà ser modificada per resolució de la Conselleria de Justícia i Interior, a proposta de la direcció de l’Agència Valenciana de Seguretat i Resposta a les Emergències, i s’ha de publicar en el Diari Oficial de la Generalitat Valenciana. Al mateix temps, l'article 6.1, en ocasió del termini de presentació i requisits, disposa que en cas d'executar-se l'ampliació de municipis afectats, la fi de termini de presentació es determinarà en la resolució que, a este efecte, es dicte.

En virtut d'això, després de les comunicacions rebudes i l'anàlisi de les afectacions produïdes, amb impactes en vivendes, explotacions agràries i infraestructures, actualment resulta necessari procedir a la modificació del citat annex, ampliant el nombre de municipis per haver resultat afectats pel temporal de vent i pluges iniciat en la Comunitat Valenciana el 29 d'octubre de 2024.

Per tot això, a proposta de la direcció de l'Agència Valenciana de Seguretat i Resposta a les Emergències, de data 19 de novembre de 2024; de conformitat amb el que s'establix en el citat decret, en l'atribució de competències arreplegada en el Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions; i en el Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat;

RESOLC

*Primer*

Ampliar l'annex de municipis contingut en el Decret 163/2024, de 4 de novembre, del Consell, pel qual s'aproven les bases reguladores i el procediment de concessió directa d'ajudes urgents per a pal·liar la pèrdua de béns de primera necessitat de les persones físiques, produïda pel temporal de vent i pluges iniciat el 29 d'octubre de 2024 en la Comunitat Valenciana, de manera que s'incloguen, a més dels inicialment relacionats, els municipis de Carcaixent, Castelló, Chulilla, l'Énova, Manuel, Millares, la Pobla Llarga , Rafelguaraf, Senyera i Tous.

*Segon*

Les persones la vivenda de les quals haja patit danys a conseqüència del temporal, i es trobe dins dels termes municipals corresponents a les poblacions citades en l'apartat primer, podran sol·licitar la subvenció que es preveu en el citat Decret 163/2024, des de la data de publicació de la present resolució fins al 2 de gener de 2025.

*Tercer*

Publicar la present resolució en el *Diari Oficial de la Comunitat Valenciana.*

Contra esta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictada en el termini d'un mes, a comptar des de l'endemà de la seua publicació, de conformitat amb el que es disposa en la Llei 39/2015, d'1 d'octubre de procediment administratiu comú, o bé podrà interposar-se directament recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que es puga interposar qualsevol altre tipus de recurs o reclamació que millor convinga al seu interés.

  

València, 19 de novembre de 2024

Salomé Pradas Ten

Consellera de Justícia i Interior